Classic Queen
Classic Queen — ინგლისური როკ ჯგუფ Queen-ის 1992 წლის კომპილაციური ალბომი. მისი გამოცემა დაემთხვა ჯგუფის პოპულარობის კვლავ გამოღვიძებას აშშ-ში, მას შემდეგ, რაც სიმღერამ „Bohemian Rhapsody“ გაიჟღერა ფილმში „უეინის სამყარო“ ალბომი აშშ-ის Billboard 200-ში #4 იყო და ამ ქვეყანაში მიიღო სამმაგი, ხოლო კანადაში – ხუთმაგი პლატინის სტატუსი.. მიუხედავად იმისა, რომ კრიტიკოსების აზრით, ეს კარგი კომპილაციაა, იგი არ ჰგავს ჯგუფის სხვა პოპულარულ კრებულებს. მასში შეტანილია მხოლოდ რამდენიმე სიმღერა, რომელიც არ შევიდა Greatest Hits-ში და Greatest Hits II-ში. ამ სიტუაციაციის გამოსასწორებლად, Hollywood Records-მა Greatest Hits გამოსცა მხოლოდ აშშ-ში, 1981 წლის კომპილაციიდან ორი სიმღერის დამატებით. აშშ-სა და კანადაში Greatest Hits II-ის და Classic Queen-ის საერთო გაყიდვებმა 23 მილიონი შეადგინეს. აგრეთვე არსებობს ვიდეოკასეტა ამ კომპილაციაში წარმოდგენილი სიმღერების ოფიციალური ვიდეოებით, მაგრამ იგი ამჟამად სხვა ფორმატებში ხელმისაწვდომი არ არის. იმავე პერიოდში, 1992 წელს, Hollywood Records-მა ხელახლა გამოსცა Greatest Hits, რაც წარმოადგენდა მცდელობას, შეექმნათ Classic Queen-ის დამატება. ორივე ალბომს ერთმანეთის მსგავსი გარეკანები აქვთ, იმ განსხვავებით, რომ Greatest Hits-ზე ფონი წითელია, ხოლო Classic Queen-ზე - ლურჯი. იმის გათვალისწინებით, რომ ორივე ერთმანეთის კონკურენტად ითვლებოდა Queen-ის მთელი რიგი დიდი ჰიტებისა Classic Queen-ში არ შესულა. ასეთები იყო „Another One Bites the Dust“, „We Will Rock You“, „We Are the Champions“, „Somebody to Love“ და „Don't Stop Me Now“, რომლებიც Greatest Hits-ში შევიდა.